
ДО
ОБЩИНСКИ СЪВЕТ
БУРГАС


Д ОК Л АД Н А  З А П И С К А

ОТ КРАСИМИР СТОЙЧЕВ - ЗАМ.-КМЕТ „ ФИНАНСИ, БЮДЖЕТ И ИКОНОМИКА“


ОТНОСНО: Даване на съгласие за счетоводно отписване от регистрите на „Чистота“ЕООД, на прехвърлени на Община Бургас ДМА, за сметка на допълнителните резерви.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Със свое Решение по т.25 от проведено заседание на 27.11.2019г. /Протокол № 3/, Общински съвет  - Бургас даде съгласие Община Бургас да придобие безвъзмездно от „Чистота“ ЕООД собствеността върху Депо „Братово“, представляващо:
1. ПИ 000039 по КВС на землището на с. Полски извор, Община Камено, с площ на имота137,925 дка, с начин на трайно ползване „за сметище“, в едно с изградените в имота Диспечерски пункт, представляващ масивна едноетажна сграда със застроена площ от 148 кв.м., с предназначение – „сграда с друго предназначение“, Гараж за автомобили, представляващ масивна едноетажна сграда, със застроена площ от 220кв.м., с предназначение за надземен паркинг за автомобили, Трансформаторен пост, представляващ масивна едноетажна сграда със застроена площ от 9 кв.м., с предназначение – трафопост, Сграда Електронна везна /кантар/, представляваща масивна едноетажна сграда със застроена площ от 16 кв.м., с предназначение „сграда с друго предназначение“.
2. Локално пречиствателно съоръжение за отпадъчни води, разположено в ПИ 000021 по КВС на землището на с. Полски извор, Община Камено, представляващо част от цялостна система за следексплоатационна грижа за депо „Братово“.
Цитираните дълготрайни материални активи са заведени в счетоводните регистри на „Чистота“ ЕООД и към датата на прехвърляне са с балансова стойност 238 584,44 лв., от  която:
1. Земя – 145 996,41 лв.
2. ДМА по опис на Депо „Братово“ – 14 677,36лв.
3. Проекти за рекултивация на Депо „Братово“ – 77 910,67 лв.
След извършване на  прехвърлянето на активите от дружеството към Община Бургас, е необходимо същите да бъдат отписани от баланса на „Чистота“ЕООД, като е целесъобразно това да бъде за сметка на допълнителните резерви, които са в размер на 3 073 хил.лв. и са част от собствения капитал. 
С оглед осигуряване на ефективно стопанисване и мониторинг, прехвърлените активи следва да се предадат на „Чистота Еко“ – общинско предприятие създадено съгл. чл.52, ал.2 от ЗОС. 
Предвид изложеното на основание чл.147, ал.2 от Търговския закон, чл.2, и чл. 12, ал.1 от Наредбата за условията и реда за упражняване правата на  собственост в търговски дружества, участието в граждански дружества и сключването на договори за съвместна дейност от Община Бургас, чл. 21, ал. 1, т. 8 от ЗМСМА, във връзка с чл. 12, ал.1 от Закона за общинската собственост предлагам, Общински съвет – Бургас да вземе следните 

Р Е Ш Е Н И Я:

1. Дава съгласие да бъдат отписани по балансова стойност от счетоводните регистри на „Чистота“ ЕООД следните дълготрайни активи: 
· Земя, на стойност – 145 996,41 лв.
· ДМА по опис на Депо „Братово“ на стойност– 14 677,36лв.
· Проекти за рекултивация на Депо „Братово“ на стойност – 77 910,67 лв.

2. Отписването на дълготрайните активи по т.1 да бъде извършено за сметка на допълнителните резерви, част от собствения капитал на „Чистота“ ЕООД.

3. Възлага на управителя на „Чистота“ ЕООД да извърши необходимите действия, във връзка с взетите решения по т.1 и т.2.

4. Предоставя на ОП „Чистота Еко“ за управление следните дълготрайни активи: 
4.1. Земя, на стойност – 145 996,41 лева.
4.2. ДМА по опис на Депо „Братово“ на стойност– 14 677,36 леве.
4.3. Проекти за рекултивация на Депо „Братово“ на стойност – 77 910,67 лева.



Приложения: Справки за заведените ДМА по счетоводни регистри на „Чистота“ ЕООД


С уважение,

КРАСИМИР СТОЙЧЕВ
ЗАМ.-КМЕТ „ФИНАНСИ, БЮДЖЕТ И ИКОНОМИКА“

